2 
i det siden Havens Indretning forløbne Aarhundrede har gjort 
i vort Fædreland, for en ikke ringe Del ere knyttede til den 
• gamle botaniske Have. 
Den første botaniske Have i Kjøbenhavn indrettedes i 
Aaret 1600 nær ved » Studiegaarden », paa den Plads mellem 
Krystalgade og Fiolstræde, hvor nu Universitetsbibliotheket 
er bygget. Ora dens ældste Historie, der faldt sammen med 
en Periode, da Naturvidenskaberne og navnlig Botaniken fandt 
talrige og berømte Dyrkere i Danmark (Fuiren, O. Sperling, 
S. Paulli, Th. Bartholin, Burser, P. Kylling) vides ikke 
meget, men af hvad der er bekjendt, fremgaar, at den har 
været meget indskrænket saa vel i sit Areal som i Midlerne 
til dens Vedligeholdelse. Med Undtagelse af en Gave, som 
senere blev Haven til Del idet Prof. R. Bartholin i 1696 
skjænkede Renten af 1200 Kronedalere til dens Vedligehol- 
delse, synes den ikke at have havt nogen fast, men kun til- 
fældige eller extraordinære Indtægter, lige saa lidet som der 
var ansat en særlig Gartner til at besørge dens Drift, men 
den var dels henvist til den Pleje, der kunde blive den til 
Del af den ved Haven boende Professor'), hos hvem der 
ikke altid kunde ventes botaniske Kundskaber eller gartnerisk 
Dygtighed, dels til den større eller mindre Indflydelse, som 
den medicinske Professor, der tillige var Lærer i Botanik og 
benyttede Havens Planter til sine Demonstrationer, maatte 
kunne udøve paa Havens Indhold og Ordning. Intet Under 
derfor, at Havens Betydning den Gang, som det synes, kun 
har været ringe, og den har vel egenlig snarere været en 
Samling af Lægeplanter, i Lighed med vort nuværende »me- 
dicinske Kvarter« end en botanisk Have i det Omfang, Nu- 
tiden er vant til at kræve af en saadan-). Som Følge heraf 
^) Haven var Appendix til en Professoibolig, der ved Option tilfaldt en af 
Universitetets Professorer med den Forpligtelse at have Tilsyn med Haven 
og dens Vedligeholdelse. 
^) Studiegaardens botaniske Have findes ogsaa hyppig benævnt „hortus 
medicus". 
